ผู้วินิจฉัย 4

**ผู้วินิจฉัย 4** () เป็นบทที่ 4 ของหนังสือผู้วินิจฉัยในพันธสัญญาเดิมหรือคัมภีร์ฮีบรู ตามธรรมเนียมของศาสนายูดาห์เชื่อว่าหนังสือผู้วินิจฉัยเขียนโดยผู้เผยพระวจนะซามูเอล แต่นักวิชาการสมัยใหม่มองว่าหนังสือผู้วินิจฉัยเป็นส่วนหนึ่งของประวัติศาสตร์สายเฉลยธรรมบัญญัติซึ่งครอบคลุมเรื่องราวตั้งแต่หนังสือเฉลยธรรมบัญญัติถึงหนังสือพงศ์กษัตริย์ฉบับที่ 2 เชื่อว่าเขียนโดย เขียนโดยผู้เขียนศาสนายาห์เวห์ผู้รักชาติและศรัทธาในสมัยของโยสิยาห์กษัตริย์ยูดาห์นักปฏิรูปในศตวรรษที่ 7 ก่อนคริสตกาล บทที่ 4 ของหนังสือผู้วินิจฉัยบันทึกถึงกิจกรรมของผู้วินิจฉัยเดโบราห์ อยู่ในส่วนที่ประกอบด้วยผู้วินิจฉัย 3:1 ถึง 5:31

## ต้นฉบับ
บทนี้เดิมเขียนด้วยภาษาฮีบรู แบ่งออกเป็น 24 วรรค 

### พยานต้นฉบับ
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ได้แก่ ฉบับไคโร (Codex Cairensis; ค.ศ. 895), ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่  XJudges (XJudg, X6; 50 ปีก่อนคริสตกาล) ซึ่งมีวรรคที่หลงเหลือคือ 5–8

ต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ ฉบับวาติกัน (Codex Vaticanus; **B**;  \mathfrak{G}B; ศตวรรษที่ 4) และฉบับอะเล็กซานเดรีย (Codex Alexandrinus; **A**;  \mathfrak{G}A; ศตวรรษที่ 5)

## วิเคราะห์
การศึกษาด้านภาษาศาสตร์โดยชิสโฮล์มเผยให้เห็นว่าเนื้อหาส่วนกลางของหนังสือผู้วินิจฉัย (ผู้วินิจฉัย 3:7–16:31) สามารถแบ่งได้เป็น 2 ช่วงตาม 6 คำสร้อยที่กล่าวว่าชาวอิสราเอลทำสิ่งชั่วในสายพระเนตรพระยาห์เวห์:

ช่วงที่ 1
: A 3:7 
::คนอิสราเอลทำสิ่งชั่วในสายพระเนตรพระยาห์เวห์
:B 3:12 
::และคนอิสราเอลทำสิ่งชั่วในสายพระเนตรพระยาห์เวห์*อีก*
:B 4:1 
::คนอิสราเอล*ก็*ทำสิ่งชั่วในสายพระเนตรของพระยาห์เวห์*อีก*

ช่วงที่ 2
:A 6:1 
::แล้วคนอิสราเอล*ก็*ทำสิ่งชั่วในสายพระเนตรของพระยาห์เวห์
:B 10:6 
::คนอิสราเอล*ก็*ทำสิ่งชั่วในสายพระเนตรพระยาห์เวห์*อีก*
:B 13:1 
::คนอิสราเอลได้ทำสิ่งชั่วในสายพระเนตรพระยาห์เวห์*อีก*

นอกจากนี้จากหลักฐานทางภาษา คำกริยาที่ใช้อธิบายการที่พระเจ้าทรงตอบสนองต่อบาปของชาวอิสราเอลก็มีรูปแบบซ้ำ ๆ และสามารถจัดกลุ่มให้เข้ากับการแบ่งส่วนข้างต้น:

ช่วงที่ 1
:3:8 , "ทรงขายพวกเขา," จากรากศัพท์ , *makar*
:3:12 , "ทรงเสริมกำลัง" จากรากศัพท์ , *khazaq*
:4:2 , "ทรงขายพวกเขา" จากรากศัพท์ , *makar*

ช่วงที่ 2
:6:1 , "ทรงมอบพวกเขาไว้" จากรากศัพท์ , *nathan*
:10:7 , "ทรงขายพวกเขาไว้" จากรากศัพท์ , *makar*
:13:1 , "ทรงมอบพวกเขาไว้" จากรากศัพท์ , *nathan*

## เดโบราห์ (4:1–16)

บทนี้เปิดเรื่องด้วยรูปแบบการเล่าเรื่องตามแบบแผนของหนังสือผู้วินิจฉัย เชื่อมโยงกับสมัยเอฮูดเป็นผู้วินิจฉัยโดยไม่ได้อ้างอิงถึงชัมการ์ (ผู้ซึ่งจะถูกกล่าวถึงในภายในหลังในผู้วินิจฉัย 5) เพื่อแนะนำผู้เผยพระวจนะหญิงเดโบราห์ในฐานะผู้ช่วยกู้และผู้วินิจฉัย (วรรค 4) ภายหลังจากที่ชาวอิสราเอลทูลร้องทุกข์ต่อพระเจ้าให้ทรงช่วยจากการกดขี่

เดโบราห์นำพระบัญชาที่ได้รับโดยตรงจากพระเจ้ามาแจ้งแก่บาราคซึ่งเป็นผู้นำของชาวอิสราเอลให้เข้ารบของทหารของยาบิน ที่นำโดยแม่ทัพสิเสรา และด้วยเหตุนี้จึงแสดงให้เห็นว่าพระยาห์เวห์เป็นจอมทัพสูงสุดในสงครามศักดิ์สิทธิ์ที่ต่อสู้โดยประชากรของพระองค์

โครงสร้างของส่วนนี้ประกอบด้วยวรรค 6–16 ดังต่อไปนี้:
:A การบัญชาของเดโบราห์และการตอบสนองของบาราค (4:6–9)
:::a. เดโบราห์บัญชาบาราคให้รวบรวมพลและรับรองชัยชนะ (4:6–7)
:::b. บาราคขอให้เดโบราห์ไปด้วย (4:8)
:::c. บาราคได้ตามคำขอ แต่จะไม่ได้รับเกียรติ (4:9)
::B บาราคจัดกำลังพล (4:10)
::::a. บาราคเรียก (*z'q*) กำลังพลไปที่เคเดช (4:10a)
::::b. บาราคขึ้นไป (*ʼlh*) กับกำลังพล (4:10a–b)
::B' สิเสราจัดกำลังพล (4:12–13)
::::a. สิเสราได้ยินว่าบาราคขึ้นไป (*ʼlh*) แล้ว (4:12)
::::b. สิเสราเรียก (*z'q*) กำลังพลไปที่แม่น้ำคีโชน (4:13)
:A' การบัญชาของเดโบราห์และการตอบสนองของบาราค (4:14–16)
:::a. เดโบราห์บัญชาบาราคให้เข้ารบและรับรองชัยชนะ (4:14a)
:::b. บาราคลงไปรบ (4:14b)
:::c. บาราคได้ชัยชนะ แต่ไม่ได้ตัวสิเสรา (4:15–16)
ในวรรค 12-16 รูปแบบไถ่ของชาวอิสราเอลสมบูรณ์ด้วยชัยชนะของผู้ด้อยกว่าตามคำเผยพระวจนะโดยผู้เผยพระวจนะหญิงเดโบราห์

### วรรค 4
:*ยังมีผู้เผยพระวจนะหญิงคนหนึ่งซึ่งเป็นผู้วินิจฉัยคนอิสราเอลในเวลานั้น ชื่อเดโบราห์ ภรรยาของลัปปิโดท*
*"ผู้เผยพระวจนะหญิง": เช่น "ฮุลดาห์" ผู้ถ่ายทอดพระวจนะสำคัญเกี่ยวกับความจำเป็นในการปฏิรูปในสมัยกษัตริยืโยสิยาห์ (2 พงศ์กษัตริย์ 22:14–20); "โนอัดยาห์" ที่ถูกกล่าวถึงใน เนหะมีย์ 6:14 และภรรยาของอิสยาห์ (อิสยาห์ 8:3) 
*"ภรรยาของลัปปิโดท": ในภาษาฮีบรูอาจแปลเป็น 'สตรีแห่งไฟ' หรือ 'สตรีแห่งคบเพลง/แสงวาบของฟ้าแลบ' คู่ขนานกันกับชื่อของ "บาราค" ที่มีความหมายว่า 'ฟ้าแลบ'

## ยาเอลสังหารสิเสรา (4:17–24)

โครงสร้างของส่วนนี้เป็นดังนี้:

สิเสรามาที่เต็นท์ของยาเอล (4:17)
:A ยาเอลเชิญให้สิเสราเข้ามาในเต็นท์ของเธอ (4:18a)
::B สิเสราเข้ามาและขอให้ช่วยเหลือ (4:18b–20)
:::C ยาเอลสังหารสิเสรา (4:21)

บาราคมาที่เต็นท์ของยาเอล (4:22a)
:A' ยาเอลเชิญให้บาราคเข้ามาในเต็นท์ของเธอ (4:22a)
::B' บาราคเข้าไปตามคำเชิญ (4:22b)
:::C' ยาเอลแสดงสิเสราที่ถูกสังหารแก่บาราค (4:22b)

ในส่วนนี้ สิเสราหาที่ซ่อนตัวจากชาวอิสราเอลที่ไล่ตาม แล้วไปถึงเต็นท์ของยาเอลโดยบังเอิญ ยาเอลจงใจออกไปพบสิเสราและหลอกให้สิเสราตายใจว่าเธอจะช่วยเขาได้ (เปรียบเทียบกับสิ่งที่เอฮูดกระทำแก่เอกโลนในผู้วินิจฉัย 3)  สิเสราขอน้ำ แต่ยาเอลแสดงการต้อนรับอย่างมีไมตรีจิตตามแบบตะวันออกใกล้โบราณโดยการให้นมแก่สิเสราแทน ("ยาเอล" ( *Yāʿēl*) มีความหมายว่า "แพะภูเชา" ("ibex") เธออาจจะนำนมแพะให้กับสิเสรา) และนำผ้ามาคลุมให้แก่สิเสราจนสิเสราเผลอหลับไป ยาเอลจึงใช้ค้อนตอกหลักขึงเต็นท์เข้าที่ขมับของสิเสราจนตาย วีรกรรมนี้ได้รับการขับร้องเป็นบทเพลงด้วยรายละเอียดบางอย่างที่แตกต่างกันเล็กน้อยในบทกวีโบราณของผู้วินิจฉัย 5 วรรค 22 ซึ่งเป็นไปตามคำเผยพระวจนะของเดโบราห์ (4:9)

สองวรรคสุดท้าย (23–24) ประกอบด้วยความเน้นย้ำว่าพระยาห์เวห์ทรงควบคุมยุทธการและช่วยเหลือชาวอิสราเอลจากผู้กดขี่

### วรรค 20
:*สิเสราบอกนางว่า "ขอยืนเฝ้าที่ประตูเต็นท์ ถ้ามีใครมาถามว่า 'มีใครมาพักที่นี่บ้าง?' จงบอกว่า 'ไม่มี "*
คำกล่าวสุดท้ายของสิเสราต่อยาเอล (ก่อนที่สิเสราจะถูกยาเอลสังหาร) มีการแฝงนัย โดยเป็นการเล่นคำกับคำว่า "ใคร"  (ภาษาฮีบรู *ʼiš*) "ใคร" คำแรกใช้กล่าวถึงผู้ที่มาที่เต็นท์ ซึ่งก็คือบาราค ส่วน "ใคร" คำที่สองหมายถึงผู้ที่อยู่ในเต็นท์ ซึ่งก็คือสิเสรา และคำตอบควรเป็น "ไม่มี" เพราะสิเสราจะไม่มีชีวิตอยู่แล้วเมื่อบาราคมาถึง

## โบราณคดี

## ดูเพิ่ม

*ส่วนในคัมภีร์ไบเบิลที่เกี่ยวข้อง: ผู้วินิจฉัย 3, ผู้วินิจฉัย 5

## หมายเหตุ

## อ้างอิง

## บรรณานุกรม
*
*
*
*
*
*
*
*
*
*

## แหล่งข้อมูลอื่น
* คำแปลในศาสนายูดาห์:
** Shoftim - Judges - Chapter 4 (Judaica Press). Hebrew text and English translation [with Rashi's commentary] at Chabad.org
* คำแปลในศาสนาคริสต์:
** ''Online Bible'' at GospelHall.org (ESV, KJV, Darby, American Standard Version, Bible in Basic English)
** Judges chapter 4. Bible Gateway
** ผู้วินิจฉัย 4. YouVersion

04